KLASA: 112-02/21-02/01

URBROJ: 2158-73-01-21-18

Osijek, 11. veljače 2021.

**„AKADEMIJA ZA UMJETNOST I KULTURU U OSIJEKU“**

**Sveučilište Josipa Jurja Strossmayera u Osijeku**

**AKADEMIJA ZA UMJETNOST I KULTURU U OSIJEKU**

**raspisuje**

**NATJEČAJ**

**Za izbor i prijem**

1. **Jednog zaposlenika/zaposlenice u znanstveno-nastavnom zvanju izvanrednog profesora i znanstveno-nastavnom radnom mjestu izvanrednog profesora iz znanstvenog područja Humanističkih znanosti, znanstvenog polja znanost o umjetnosti, znanstvena grana teatrologija i dramatologija na neodređeno vrijeme u punom radnom vremenu**
2. **Jednog zaposlenika/zaposlenice u umjetničko-nastavnom zvanju izvanrednog profesora i umjetničko-nastavnom radnom mjestu izvanrednog profesora iz Umjetničkog područja, umjetničkog polja kazališna umjetnost (scenske i medijske umjetnosti), umjetnička grana gluma na neodređeno vrijeme u punom radnom vremenu**
3. **Jednog zaposlenika/zaposlenice u umjetničko-nastavnom zvanju i umjetničko-nastavnom radnom mjestu docenta iz Umjetničkog područja, umjetničkog polja Kazališna umjetnost (scenske i medijske umjetnosti), umjetnička grana gluma (glumac-lutkar) na neodređeno vrijeme u punom radnom vremenu**
4. **jednog zaposlenika/zaposlenice u nastavnom zvanju i nastavnom radnom mjestu višeg predavača iz znanstvenog područja Humanističkih znanosti, znanstvenog polja filologija, znanstvena grana anglistika na neodređeno vrijeme u punom radnom vremenu**
5. **jednog zaposlenika/zaposlenice u suradničkom zvanju i suradničkom radnom mjestu poslijedoktoranda iz znanstvenog područja Društvenih znanosti, znanstvenog polja informacijske i komunikacijske znanosti, znanstvene grane masovni mediji na određeno vrijeme u punom radnom vremenu**
6. **jednog zaposlenika/zaposlenice u suradničkom zvanju i suradničkom radnom mjestu asistenta iz Umjetničkog područja, umjetničkog polja primijenjena umjetnost, umjetničke grana produkcija scenskih i izvedbenih umjetnosti na određeno vrijeme u punom radnom vremenu**

**Za izbor**

1. **jednog nastavnika/nastavnice u naslovno umjetničko-nastavno zvanje redovitog profesora iz Umjetničkog područja, umjetničkog polja plesna umjetnost i umjetnost pokreta, umjetničke grane scensko kretanje**
2. **jednog nastavnika/nastavnice u naslovno umjetničko-nastavno zvanje docenta iz Umjetničkog područja, umjetničkog polja glazbena umjetnost, umjetničke grane reprodukcija glazbe (sviranje-tambura)**
3. **jednog nastavnika/nastavnice u naslovno nastavno zvanje umjetničkog suradnika iz Umjetničkog područja, umjetničkog polja glazbena umjetnost, umjetničke grana reprodukcija glazbe – (sviranje-gitara) na Odsjeku za instrumentalne studije**

Svi pristupnici Natječaja moraju ispunjavati opće uvjete propisane Zakonom o radu („Narodne novine“ br. 93/14., 127/17.. i 98/19.).

Pristupnici Natječaja pored uvjeta propisanih člancima 92., 93., 94., 95., 97. i 98. Zakona o znanstvenoj djelatnosti i visokom obrazovanju („Narodne novine“ br. 123/03., 198/03., 105/04., 174/04., 02/07.- Odluka USRH, 46/07., 45/09., 63/11., 94/13., 139/13., 101/14 – Odluka USRH, 60/15, - Odluka USRH i 131/17.), obvezni su ispunjavati uvjete propisane člancima 186., 190., 191., 192., 196. i 198. Statuta Sveučilišta Josipa Jurja Strossmayera u Osijeku – pročišćeni tekst i člancima 90., 91., 92., 96., 97., 98., 99. i 101. Statuta Akademije za umjetnost i kulturu u Osijeku, te člancima 3., 4., 8., 9., 26., 41., 43. i 44. Pravilnika o provedbi postupka izbora/reizbora u zvanja i na odgovarajuća radna mjesta Sveučilišta Josipa Jurja Strossmayera u Osijeku.

Zakon o znanstvenoj djelatnosti i visokom obrazovanju, Statut Sveučilišta Josipa Jurja Strossmayera u Osijeku – pročišćeni tekst, Statut Akademije za umjetnost i kulturu u Osijeku, te Pravilnik o provedbi postupka izbora/reizbora u zvanja i na odgovarajuća radna mjesta Sveučilišta Josipa Jurja Strossmayera u Osijeku objavljeni su na mrežnim stranicama Akademije za umjetnost i kulturu u sastavu Sveučilišta Josipa Jurja Strossmayera u Osijeku i Sveučilišta Josipa Jurja Strossmayera u Osijeku <http://www.aukos.unios.hr/> i <http://www.unios.hr/>.

Uz prijavu za natječaj pristupnici Natječaja pod točkom **1., 2.** i **3.** obvezni su priložiti dokumentaciju prema **Obrascu br. 2 - *Prijava na natječaj za izbor u znanstveno-nastavno/umjetničko- nastavno zvanje i odgovarajuće radno mjesto***. Pristupnici natječaja pod točkom **4.** obvezni su priložiti dokumentaciju prema **Obrascu 3. – *Prijava na natječaj za izbor u nastavno zvanje i odgovarajuće radno mjesto***.Pristupnici Natječaja pod točkom **5.** obvezni su priložiti dokumentaciju prema **Obrascu 5. – *Prijava na natječaj za izbor u suradničko zvanje poslijedoktoranda i suradničko radno mjesto poslijedoktoranda.***

Pristupnici Natječaja pod točkom **6.** obvezni su priložiti dokumentaciju prema **Obrascu 4*. – Prijava na natječaj za izbor u suradničko zvanje asistenta i suradničko radno mjesto asistenta.*** Pristupnici natječaja pod točkom **7.** i **8.** obvezni su priložiti dokumentaciju prema **obrascu 7. – *Prijava na natječaj za izbor u naslovno znanstveno/umjetničko-nastavno, nastavno i suradničko zvanje*** i **Obrascu br. 2. *– Prijava na natječaj za izbor u znanstveno-nastavno/umjetničko- nastavno zvanje i odgovarajuće radno mjesto***. Pristupnici natječaja pod točkom **9.** obvezni su priložiti dokumentaciju prema **obrascu 7. – *Prijava na natječaj za izbor u naslovno znanstveno/umjetničko-nastavno, nastavno i suradničko zvanje*** i **Obrascu br. 3. *– Prijava na natječaj za izbor u nastavno zvanje i odgovarajuće radno mjesto***. Obrasci su objavljeni na mrežnoj stranici Akademije za umjetnost i kulturu u sastavu Sveučilišta Josipa Jurja Strossmayera u Osijeku, a mogu se podići i u Tajništvu Akademije.

Dokumentacija uz prijavu na Natječaj predaje se u dva (2) primjerka, osim radova (od kojih jedan originalni) i u elektroničkom obliku na CD-u u DOC. i PDF formatu.

Za pristupnike Natječaja koji su strani državljani potrebno je priložiti dokaz o poznavanju hrvatskog jezika u skladu sa Zajedničkim europskim referentnim okvirom za jezike **napredno znanje (C2)**.

Na natječaj se, pod jednakim uvjetima, mogu prijaviti osobe oba spola.

Ako netko od pristupnika iz točke **1., 2., 3., 4., 5.** i **6.** Natječaja ostvaruje pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo, priložiti isprave kojima dokazuje statuse temeljem kojeg ostvaruje pravo prednosti, potvrdu Hrvatskog zavoda za zapošljavanje izdanu u vrijeme trajanja ovog natječaja kao dokaz o statusu nezaposlene osobe, te dokaz iz kojeg je vidljivo na koji način je prestao radni odnos kod posljednjeg poslodavca. Prednost u odnosu na ostale pristupnike ostvaruje se samo pod jednakim uvjetima.

Poveznica za stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju je <https://branitelji.gov.hr/zaposljavanje-843/843>.

Prijave na Natječaj pod točkom **1., 2., 3., 4., 5.** i **6.**  s dokumentacijom podnose se u roku od **trideset (30) dana** od dana objave Natječaja na adresu: **Akademija za umjetnost i kulturu u Osijeku, Sveučilište Josipa Jurja Strossmayera u Osijeku, Kralja Petra Svačića 1/F, 31000 Osijek, s naznakom „Točka \_. natječaja – izvanredni profesor, docent, viši predavač, poslijedoktorand ili asistent“.**

Prijave na Natječaj pod točkama **7., 8.** i **9.** s dokumentacijom podnose se u roku od **osam (8) dana** od dana objave Natječaja na adresu: **Akademija za umjetnost i kulturu u Osijeku, Sveučilište Josipa Jurja Strossmayera u Osijeku, Kralja Petra Svačića 1/F, 31000 Osijek, s naznakom „Točka \_. natječaja – naslovni redoviti profesor, naslovni docent ili naslovni umjetnički suradnik**.

Nepotpune i nepravodobne prijave neće se razmatrati.

Akademija za umjetnost i kulturu u Osijeku objavit će Odluku Vijeća Akademije o izboru zaposlenika/zaposlenice iz točke **1., 2., 3., 4., 5.** i **6.** Natječaja na mrežnim stranicama <http://www.aukos.unios.hr/> najkasnije u roku od **osam (8) dana** od dana njezina donošenja te uz prethodnu suglasnost izabranog pristupnika objaviti profesionalni životopis.

Svi pristupnici Natječaja obavještavaju se o rezultatima Natječaja najkasnije u roku od 15 dana od dana njegova dovršetka.

Akademija za umjetnost i kulturu u sastavu Sveučilišta Josipa Jurja Strossmayera u Osijeku zadržava pravo obavijestiti sve prijavljene kandidate i putem elektroničke pošte.

Prijavom na ovaj Natječaj kandidat daje privolu da se svi njegovi osobni podaci sadržani u natječajnoj dokumentaciji prikupljaju i obrađuju u svrhu provedbe natječaja u skladu s propisima koji uređuju zaštitu osobnih podataka posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka, te o stavljanju izvan snage Direktive 95/46/EZ (Opća uredba o zaštiti podataka).

Svi pristupnici Natječaja moraju u natječajnoj dokumentaciji dostaviti potpisani obrazac Privole za prikupljanje i obradu osobnih podataka u svrhu natječaja koja je objavljena na mrežnim stranicama Akademije za umjetnost i kulturu u sastavu Sveučilišta Josipa Jurja Strossmayera u Osijeku.

Poveznica Akademije na kojoj je navedeni Obrazac je <http://www.uaos.unios.hr/wp-content/uploads/2019/08/PRIVOLA.docx> , a može se podići i u Tajništvu Akademije.

### Sveučilište Josipa Jurja Strossmayera u Osijeku

**Akademija za umjetnost i kulturu u Osijeku**